open-index/open-wikipedia-markdown huggingface dataset:
Iskald hevn

***Iskald hevn*** (originaltittel: *The Eiger Sanction*) er en amerikansk action-thriller fra 1975 regissert av Clint Eastwood (også hovedrolle). Filmen handler om en pensjonert leiemorder som blir presset til å ta et siste oppdrag. Målet er en dobbeltagent som oppholder seg i Europa og som ingen helt vet identiteten til. Sentrale biroller spilles av George Kennedy, Vonetta McGee og Jack Cassidy. Manus er basert på Trevanians roman *The Eiger Sanction* (1972).

## Handling
Jonathan Hemlock er en pensjonert leiemorder som har startet et roligere liv som foreleser og kunstsamler. Han blir brått tvunget ut av den rolige tilværelsen av sin tidligere oppdragsgiver «Dragon». Dragon er en tidligere nazist og albino som er tvunget til å leve i skumringen og blir holdt i live av hyppige blodoverføringer. Hemlock gir omsider etter for sin tidligere sjef og går med på eliminere en livsfarlig dobbeltagent som har myrdet en agent han kjente.

Etter et treningsopphold i Arizona går ferden til Sveits. Der begir han seg ut på en dristig ekspedisjon sammen med et fjellklatrer-team som skal bestig Eiger. Et av team-medlemmene er mannen han jakter på, men identiteten hans er ukjent.

## Om filmen

### Popularitet og økonomi
*Iskald hevn* ble ingen stor publikumssuksess i USA, hvor den innbrakte $14,2 millioner og havnet på 22-plass over de mest innbringende filmene i 1975.

Produksjonskostnadene er estimert til $9 millioner.

### Anmelderne
Den fikk blandet til god mottakelse av anmelderne, noe som gjenspeiles i at den har fått 73 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin har gitt den den 1,5 av 4 stjerner i sin Movie Guide.

Den har fått 3 av 5 stjerner i *[[Den store film- og videoguiden]]*.

### Innspilling
Den ble innspilt sommeren og høsten 1974. Opptakene ble gjort på og omkring fjellet Eiger i Zurich, Monument Valley i Arizona, Zion National Park i Utah og i Carmel-by-the-Sea og Monterey i California.

## I rollene

## Referanser


## Eksterne lenker
*
Villanúa

**Villanúa** er en by som ligger i Aragón i Spania, 87 km fra Huesca. Den er nær elven Aragón, og ligger ved pilegrimsveien til Santiago de Compostela. Byen har 475 innbyggere (2014). 

## Referanser


## Eksterne lenker
*
Enumettet fett

Innen ernæring er en **enumettet fettsyre** en type fettsyrer med en enkelt dobbeltbinding i fettsyrekjeden, hvor alle karbonene i kjeden er enkeltbindinger, i motsetning til flerumettede fettsyrer som har mer enn én dobbeltbinding.

## Naturlige kilder med enumettet fett
* Avokado
* Rapsolje
* Korn
* Linolje
* Druekjerneolje
* Jordnøttolje
* Havremel
* Olivenolje
* Peanøttolje og andre nøtter
* Popkorn
* Saflorolje
* Sesamolje
* Solsikkeolje
* Fullkornshvete

## Molekylær beskrivelse: oljesyre
Oljesyre

**Oljesyre** er en enumettet omega-9 fettsyre som finnes i ulike dyre- og plantekilder. Det har formelen C18H34O2 (eller CH3(CH2)7CH=CH(CH2)7COOH). Den mettede formen av denne syren er stearinsyre. 

Oljesyre utgjør 55&ndash;80% av olivenolje (men det kan være bare 0,5&ndash;2,5% som faktisk er frie fettsyrer) og 15&ndash;20% av druekjerneolje og tindvedolje.

## Referanser
Polyfenol

**Polyfenoler** er en gruppe av kjemiske substanser som finnes i planter. De kjennetegnes ved at de har mer enn én fenolgruppe per molekyl. Polyfenoler blir normalt delt videre inn i hydrolyserbare tanniner, hvilket er estere av gallussyre og glukose og andre sukkere; og fenylpropaner, slik som ligniner,  flavonoider og kondensert tannin.

## Kjemi

### Klassifisering og nomenklatur
Inndelingen av polyfenoler i tanniner, ligniner og flavonoider kommer av de mange enkle polyfenolproduktene som utledes fra sekundært plantestoffskifte av shikimsyre, så vel som klassiske inndelinger basert på den relative viktigheten av hvert basiskomponent i de forskjellige studieretningene. Tanninkjemi har sitt opphav i viktigheten av det eponyme tanninet i garveindustrien; ligniner i kjemien av jord- og plantestruktur; og flavonoider i kjemien av planters sekundære stoffskifter for planteforsvar, og blomstenes farge (f.eks. fra antocyaniner).

Polyfenoler grupperes og klassifiseres også etter type og antall fenoliske undergrupper som finnes. Mer enn én undergruppe kan eksistere for et gitt polyfenol.

## Referanser
Møllestein

**Møllesteiner** blir brukt i vindmøller og vannmøller, inkludert tidemøller, for knusing av hvete eller andre kornsorter. En møllestein atskiller seg fra en kvernstein ved størrelse, men også materiale og form. Møllesteiner er først og fremst større enn kvernsteiner. 


Fil:Millstone_Anatomy.jpg|Møllesteinens grunnleggende oppbygging. Merk at dette er en løpestein.
Fil:Møllestein.JPG|Møllestein fra bygdemølle i Arendal. Sekundært brukt som brygge.
Fil:Walderveense molen steenbillen.jpg|Møllesteiner må med jevne mellomrom skjerpes. 


## Eksterne lenker
*
Sentrifuge

En **sentrifuge** er en maskin som ved hjelp av sentrifugalkraften skiller stoffer med forskjellig densitet og aggregat tilstand (gass, flytende) eller skiller emulsjoner (feks. partikler fra væsker) . 

Sentrifuger finnes også i vaskerier, og moderne vaskemaskintromler fungerer og som sentrifuger.

Mange sentrifuger er å finne i industrien, hvor de primært skiller væsker fra hverandre. En stor del av disse brukes i meierier, hvor de skiller fløte fra råmelken, men også forskningslaboratorier, oljeraffinerier og medisinindustrien er avhengige av sentrifuger til å behandle sine respektive produkter.

Gassentrifuger er i dag enerådende til å opprike uran i form av gassen UF6 ved produksjon av brensel til kjernekraftreaktorer.

## Referanser


## Eksterne lenker
*
Pressrester

**Pressrester** er de faste restene fra oliven, druer eller annen frukt som etterlates av pressing for fruktsaft, most eller olje. Det er hovedsakelig fruktkjøtt, skall, kjerner og stilker av frukten igjen etter at den aktuelle væsken er presset ut.
Raphiinae

* *[[Raphia (sommerfugler)|Raphia]]*

**Raphiinae** er en gruppe av sommerfugler som hører til den artsrike familien nattfly (Noctuidae). Én art, *Raphia hybris*, forekommer i Sør-Europa, i Frankrike og på Den iberiske halvøy. 
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Raphiinae
************** Slekten *[[Raphia (sommerfugler)|Raphia]]* Hübner, 1821
*************** *[[Raphia hybris]]* (Hübner, 1813)

## Kilder
* Fauna Europaea Web Service (2004) Fauna Europaea version 1.1, www.faunaeur.org 

## Eksterne lenker
*
Dark Angel (band)

**Dark Angel** er et thrash metal-band fra Los Angeles.  Deres over-the-top stil (ekstremt hurtige, heavy og lange sanger, med massevis av taktskifter, tekster og utvidede instrumentalpartier) ga dem tilnavnet *the L.A. Caffeine Machine*, og mottoet «too fast, my ass». Trommeslageren Gene Hoglan er av mange ansett å være blant de beste underground metal-trommeslagere i verden.

## Historie
Dark Angel ga ut fire demoalbum før deres første LP *[[We Have Arrived]]* ble utgitt i 1984. I 1986 utga de albumet *[[Darkness Descends]]* som anses som et av 1980-tallets mest innovative ekstrem metal-album, og blant de viktigste thrash metal-utgivelsene det året, sammen med *[[Master of Puppets]]* (Metallica), *[[Reign in Blood]]* (Slayer), *[[Peace Sells... But Who's Buying?]]* (Megadeth), *[[The Dark (album)|The Dark]]* (Metal Church) og *[[Pleasure to Kill]]* (Kreator).  Det var på denne tid at Dave Mustaine spurte Eric Meyer om å bli medlem i Megadeth, men han avslo for å bli værende i Dark Angel.

Ytterligere to studioalbum fulgte, *[[Leave Scars]]* (1989) og *[[Time Does Not Heal]]* (1991). De viste økende progressive sangstrukturer (det siste albumet inneholder etter sigende hele 246 riff), og Hoglan's tekster som håndterte (spesielt for thrash metal) alvorlige emner, ofte om psykologiske emner og traumer.

Dark Angel ble oppløst i 1992, men ble gjenforent i 2002. Ron Rineharts helseproblemer tvang dem til å kansellere planer om en turné og bandet ble oppløst igjen i 2005. I 2013 ble bandet nok en gang gjenforent, og er fortsatt aktiv. Det er hintet om ny musikk fra bandet.

## Medlemmer
### Nåværende medlemmer
* Ron Rinehart – Vokal (1986–1992, 2013–)
* Eric Meyer – Gitar (1984–1992, 2002–2005, 2013–)
* Mike Gonzalez – Bass (1986–1992, 2013–)
* Gene Hoglan – Trommer (1984–1992, 2013–)
* Jim Durkin - Gitar (1981–1989, 2013–)

### Tidligere medlemmer
* Don Doty – Vokal (1981–1987)
* Jim Drabos – Vokal (1987)
* Brett Eriksen – Gitar (1989–1991)
* Cris McCarthy – Gitar (1991–1992)
* Rob Yahn – Bass (1981–1986)
* Mike Andrade – Trommer (1981–1983)
* Jack Schwartz – Trommer (1983–1984)
* Lee Rausch – Trommer (1984)
* Danyael Williams – bass (2002–2005)

## Diskografi
### Demos
* *Gonna Burn* (1983)
* *Demo II* (1983)
* *Live Demo* (1984)
* *Live Demo From Berkeley* (1985)
* *Atrocity Exhibition* (1992)

### Album
* *[[We Have Arrived]]* (1984)
* *[[Darkness Descends]]* (1986)
* *[[Leave Scars]]* (1989)
* *[[Live Scars]]* (1990)
* *[[Time Does Not Heal]]* (1991)

### Videoer
* *3-Way Thrash* (1989) (VHS)
* *Ultimate Revenge 2* (1989)(VHS & CD)

### Annet
* *[[Merciless Death]]* (singel) (1985)
* *[[The Best of Dark Angel: Decade of Chaos]]* (samlealbum) (1992)

## Referanser


## Eksterne lenker
* 
*
Mirinidae

* *[[Mirina christophi]]*
* *[[Mirina confucius]]*
* *[[Mirina fenzeli]]*

**Mirinidae** er en gruppe av sommerfugler som hører til gruppen spinnere (Bombycoidea). Det er bare kjent tre arter, som blir plassert i slekten *Mirina* og lever i Øst-Asia. Noen ganger blir de ført til familien Endromidae.

## Utseende
Middelsstore (vingespenn ca. 35&nbsp;mm), lyst brune eller grå, tettebygde, hårete sommerfugler med store vinger. **Kroppen** er kort og trinn, tett hårete, **hodet** er forholdsvis bredt (sammenlignet med andre spinnere). Sugesnabelen og labialpalpene er tilbakedannet. **Antennene** er omtrent så lange som halve forvingene, bredt fjærformet hos hannene og smalt fjærformet hos hunnene. **Forvingene** er tilspisset trekantede, mønstret i hvitt og lysebrunt hos *M. christophi*, mer ensfarget lysegrå hos de to andre artene. Nær forkanten er det en stor, svart flekk. Denne er størst hos *M. fenzeli*, mindre hos *M. christophi* og kommaformet hos *M. confucius*. **Bakvingene** er avrundet, av samme farge som forvingene, men uten den svarte flekken. **Bakkroppen** er forholdsvis lang og sylindrisk hos hunnene, kort og kjegleformet hos hannene. **Beina er ganske korte**.
**Larvene** er ganske karakteristiske, grønne og hårløse, men med lange, stive, piggete utvekster. På hvert kroppsledds ryggside er det fire foroverrettede utvekster, på buksiden minst to. Vorteføttene på bakkroppsleddene er uvanlig lange og kraftige.

## Utbredelse
*Mirina*-artene har en ganske begrenset utbredelse. De er kjent fra Øst-Sibir (området rundt Vladivostok), fra Korea og fra det nordøstlige Kina.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien Mirinidae
************* Slekten *Mirina* Staudinger, 1892
************** *Mirina christophi* (Staudinger, 1887)
************** *Mirina confucius* Zolotuhin & Witt, 2000
************** *Mirina fenzeli* Mell, 1938

## Eksterne lenker
* 
* *Mirina christophi*, hann: http://olegberlov.narod.ru/endr02.html
* *Mirina christophi*, larve: http://www.naturfoto-online.de/raupe-foto-2-7879.htm
Dark Angel (TV-serie)

***Dark Angel*** er en amerikansk science fiction-TV-serie. Det ble bare spilt inn to sesonger av serien, som gikk på Fox fra oktober 2000 til mai 2002. TV-serien ble produsert av James Cameron og Charles H. Eglee.

Handlingen i serien foregår for det meste i et fiktivt Seattle i år 2020, selv om hovedpersonen Max ofte har tilbakeblikk til år 2009, da USA holder på å utvikle genetisk modifiserte soldater. I 2009 flykter tolv niårige transgeniske soldater fra *Manticore*, den hemmelige myndigheten som står for fremavlingen og utdanningen av soldatene. Et par måneder etter flukten inntreffer et terrorattentat kalt «the Pulse». Et kjernefysisk våpen skytes opp og detonerer over USA. Bomben får ingen direkte offer, ettersom detonasjonen skjedde så høyt opp. Derimot forårsaker bomben en så kraftig elektromagnetisk puls at nesten alle datamaskiner i USA ødelegges. Bortsett fra at USAs økonomi ødelegges, og at all kommunikasjon og lignende skades, så slettes også alle register. I dette kaoset lykkes de transgeniske rømlingene å skjule seg.

I 2020 er USA et U-land under unntakstilstand. En av de transgeniske, Max, eller X5-452 som hennes benevnelse er, bor i Seattle, og forsøker å finne de andre. Hun jobber som sykkelbud om dagene, men om natten jobber hun som innbruddstyv. En natt bryter hun seg inn hos Logan, som senere viser seg å være *Eyes Only*, en hacker som hacker seg inn på TV-sendinger og forteller sannheter som staten vil holde borte fra folket.

## Eksterne lenker
*
Ragnar Hoen

**Ragnar Harald Hoen** (født 5. oktober 1940, død 6. juli 2019) var en norsk sjakkspiller som innehadde tittelen FIDE-mester (FM) og har vunnet en rekke norgesmesterskap. 

## NM-resultater
Gjennom 1960-, 1970- og 1980-tallet tilhørte Ragnar Hoen Sjakk-NMs eliteklasse, og han gikk helt til topps i 1963, 1978 og 1981. Hoen kom i mesterskapet i Kirkenes 1981 på tredelt førsteplass med 6.5/9, men ble senere utnevnt til norgesmester da han som den eneste av to øvrige deltakere aksepterte forbundets vilkår for omkamp. Sin karriere som elitespiller avsluttet Hoen med tiendeplass på poengsummen 4.5/9 i 1989. Hoen var på 1990-tallet lite aktiv som turneringsspiller, og spilte da aldri Sjakk-NM. I 2002 gjorde han et NM-comeback med seier i seniorklassen for spillere over 60 år. Norgesmestertittelen i seniorklassen vant Hoen senere hvert år frem til 2009, da han endte på andreplass etter Lars Kjølberg. Hoen hadde på sine åtte starter i seniorklassen ikke tapt et eneste parti. Hans prestasjon med norgesmesterskap syv år på rad var unik i norsk sjakkhistorie.

## Internasjonale resultater

I internasjonal sammenheng vant Hoen individuelt blant annet det nordiske mesterskapet i 1967. Hoen deltok som spiller på det norske landslaget ved samtlige tolv Sjakk-OL i tidsrommet 1960-1982, og var senere norsk lagleder ved ytterligere fem mesterskap. Sin beste skåre i Sjakk-OL gjorde Hoen med 8.0/12 i Skopje 1972. Mest kjent var han for sin innsats under Sjakk-OL i Havanna 1966: Hoen ble matchvinner da Norge slo USA 2.5-1.5, og laget oppnådde dermed en sensasjonell plass i A-finalen. Hoen hadde norgesrekorden for deltakelse i flest Sjakk-OL, og var nummer to etter sin mangeårige lagkamerat Svein Johannessen på poenglisten for norske spillere der. Han representerte Norge i flere internasjonale seniormesterskap, blant annet med 5.0/9 på førstebord for Norge under EM for seniorlag 2009        

## Norske lagsjakkresultater
 
Ragnar Hoen representerte Oslo Schakselskap gjennom hele sin karriere, og var 17 ganger med på å vinne NM i sjakk for klubblaget. 

## Karriereutvikling og spillestil

Ragnar Hoen tilhørte toppsjiktet av norske sjakkspillere gjennom nær 30 år fra slutten av 1950-tallet til slutten av 1980-tallet, og vant spredt ut over 18 år tre ganger eliteklassen. Han spilte imidlertid aldri på førstebord for det norske OL-laget, og oppnådde i motsetning til flere andre spillere fra sin generasjon, aldri tittelen internasjonal mester. Selv om det må tas høyde for at de første ti årene av hans elitekarriere kom før innføringen av ratingsystemet, kvalifiserer Hoen etter dette sjeldent for topp femten på historiske topplister for norske sjakkspillere. Som elitespiller var Hoen bare én av en gruppe toppspillere, men kom til å dominere sin generasjon som seniorspiller.      

## Referanser


## Eksterne lenker
* 
* Noen av Ragnar Hoen sine parti hos www.chessgames.com
* Ragnar Hoen sine sjakkparti i Norge hos NorBase
Fransk Marokko

**Fransk Marokko** (arabisk: الحماية الفرنسية في المغرب, fransk: *Protectorat français au Maroc*) var et fransk protektorat i Marokko, som eksisterte fra 1912 til 1956. Protektoratet omfattet store deler av Marokko, med unntak av områder helt i nord og sør, som var spansk protektorat (Spansk Marokko).

Fransk Marokko ble etablert gjennom Fez-traktaten, som ble signert av sultan Moulay Abd al-Hafiz i mars 1912. Rent formelt innebar traktaten at sultanen fikk fortsette å regjere, samt at Frankrike forpliktet seg til å beskytte landet mot ytre fiender. I praksis innebar den at Marokko ble underlagt direkte fransk kolonistyre.

Fra slutten av 1940-tallet vokste protestene og motstanden mot det franske styret i Marokko. I et forsøk på å roe ned situasjonen tillot Frankrike i 1955 at sultan Mohammed V kunne returnere fra eksil på Madagaskar. Sultanen var et viktig symbol i den marokkanske uavhengighetskampen, så hans hjemkomst bidro til å fremskynde uavhengigheten.

Protektoratet eksisterte frem til Fez-trakten ble opphevet 2. mars 1956, og Marokko ble uavhengig.  

## Referanser
Dark Angel

**Dark Angel** kan vise til:

* Dark Angel (TV-serie) – en amerikansk TV-serie med Jessica Alba
* Dark Angel (band) – et amerikansk thrash metal-band
* The Dark Angel – en amerikansk film fra 1935
Carthaea saturnioides

***Carthaea saturnioides*** er en den eneste arten i gruppen **Carthaeidae**.  *Carthaea saturnioides* lever bare i den sørlige delen av delstaten Vest-Australia. Denne ligner sterkt på en påfuglspinner (Saturniidae), men skiller seg fra denne gruppen på enkelte anatomiske trekk.

## Utseende
En stor (vingespenn 80 – 100&nbsp;mm), kraftig, hårete spinner med store vinger, ligner sterkt på enkelte medlemmer i familien påfuglspinnere (Saturniidae). **Kroppen** er kort og kraftig, konisk, **hodet** er relativt lite. Som hos de fleste medlemmer av Bombycoidea er munndelene tilbakedannet hos det voksne insektet. **Antennene** er omtrent så lange som halve forvingen, fjærformede hos hannen og trådformede hos hunnen. **Forvingene** er tilspisset trekantede, med gulbrun grunnfarge. De har to bølgete, hvite tverrlinjer, mellom desse en rund, svartkantet, brun flekk, denne har en E-formet, hvit tegning. **Bakvingene** er avrundede, lysegrå ved roten, rosa i den ytterste delen, sølvgrå ved bakkanten. De har en hvit, bølget tverrlinje, innenfor denne en stor, svart, rund flekk med en lysblå, E-formet tegning inni. Beina er ganske korte.
## Levevis
Larven lever på ulike busker i slektene *[[Banksia]]* og *[[Grevillea]]* (familien Proteaceae).
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien **Carthaeidae**
************* ***Carthaea saturnioides*** Walker, 1858

## Kilder / Eksterne lenker
* ''Australian Moths Online''
## Eksterne lenker
*
Xserve

**Xserve** var Apples serverlinje for rackmontering. Da Xserve ble introdusert i 2002 var det Apples første maskinvare spesiallagd for serverbruk siden Apple Network Server i 1996. I starten hadde den to PowerPC G4-prosessorer, men gikk senere over til to av de nyere PowerPC G5-prosessorene. Siste versjon av maskinen (2010) hadde to *dual-core* Xeon-prosessorer fra Intel. 

Xserve kjørte server-utgaven av Apples Unix-baserte OS X operativsystem, og var en generell Unix-server med mange bruksområder, typisk fil- og nettverksserver, gjerne sammen med Apples RAID-moduler. 

Til tross for betydelig suksess i markedet, terminerte Apple utvikling og salg av Xserve i 2010.

## Eksterne lenker
*
Grane (andre betydninger)

**[[Grane]]** er en kommune i Nordland. Ordet kan også bety:

*Grane (norrøn mytologi), hesten til Sigurd Fåvnesbane
*Granefeltet, oljefelt i Nordsjøen
*Grane oljerørledning i Nordsjøen
;Norske idrettslag
*Grane Idrettslag i Grane, Nordland
*Idrettsforeningen Skiens Grane, fotballag fra Skien
*Idrettsklubben Grane i Arendal
*Sportsklubben Grane i Oslo, forløper til dagens Nordstrand Idrettsforening
*Grane Fotballklubb og Grane Sportsklubb, gamle navn på dagens Bærum Sportsklubb
*Sportsklubben Grane (Oslo), tidligere arbeideridrettslag fra Oslo
Terje Vareberg

**Terje Vareberg** (født 1948) er en norsk siviløkonom. Han var administrerende direktør i SpareBank 1 SR-Bank og styreleder i Norsk Hydro.

Vareberg var styreleder i SpareBank 1 SR-Bank fra 1994 og ble administrerende direktør i 2000. Han ble valgt til styreleder i Sparebankforeningen i 2005.

Terje Vareberg var elev ved Kongsgård skole i Stavanger.Han er utdannet siviløkonom fra Norges Handelshøyskole. Han har tidligere jobbet i Industridepartementet og Olje- og energidepartementet og i Statoil 1979–1983 og 1989–1999, blant annet som visekonsernsjef. Han var administrerende direktør i Agro Fellesslakteri 1983–1889. Varberg har også vært styreleder i Statkraft og har i tillegg hatt en rekke andre styreverv.

Varberg trakk seg i 2003 fra styreledervervet i Statkraft på grunn av misnøye med Statens krav til utbytte i selskapet.

## Referanser
Premiss (film)

**Premisset** i en film er det første skrittet man tar når man skal skrive et manuskript og er som regel én setning som forteller kort hva man ønsker med sin historie.

Premiss betyr en forutsatt betingelse eller forutsetning. Premisset føder ikke en film da premisset kommer inn i bildet etter ideen. Premisset er en rettesnor som kan være til god hjelp hvis historien vandrer og man har behov for å finne tilbake til grunnhistorien. Filmen skal bevise premissets sannhet. Et eksempel kan være at i filmen *[[Breaking the Waves]]* er premisset «Kjærlighet og tro kan skape mirakler».

## Utvidet premiss
Etter å ha gjennomgått karakterer og form kan man gå igjennom premisset igjen for å få bedre relasjoner i dramaturgien.

Premisset i *[[Breaking the Waves]]* var: «Kjærlighet og tro kan skape mirakler». Premisset består derfor av tre deler:
#«Kjærlighet og tro» beskriver hovedpersonen Bess som har kjærlighet og tro.
#«kan skape» viser til utviklingen av hovedkarakteren.
#«mirakler» henviser til historiens slutning og klimakset hvor konflikten løses, og beskriver samtidig hovedkarakterens utvikling.

Et velfungerende og aktivt premiss skal beskrive hovedpersonen, hovedkarakteren og hovedkarakterens utvikling, samt hovedkonflikten og dens løsning. Premiss er med andre ord en miniutgave av historien, og dermed skjelettet til hele filmen. Den er grunnstenen til filmens dramaturgi.

## Referanser


## Litteratur

* Breum, Trine (2016). *Film -* *Fortælling og forførelse: om filmdramaturgi og manuskriptskrivning* (på dansk). Bod - Books on Demand. ISBN 978-8771705089
* Egri, Lajos (1972). *The Art Of Dramatic Writing: Its Basis in the Creative Interpretation of Human Motives* (på engelsk)*.* Touchstone. ISBN 978-0671213329
Bernhard

**Bernhard** er et mannsnavn dannet av de gammelhøytyske ordene *bero*, «bjørn», og *harti*, «sterk». Norrøne former av navnet var *Bjarnarðr* og *Bjarnharðr*.

## Utbredelse
*Beornheard* var et vanlig navn i England på 600- og 700-tallet. *Bernard* ble vanlig fra 1910-årene til 1940-årene.

*Bernhard* var, sammen med andre former av navnet, blant de vanligste mannsnavnene i Tyskland i senmiddelalderen. 

*Bernhard* er kjent i Norge fra 1300-tallet, og var vanlig fra 1880- til 1910-årene og hadde en popularitetstopp med 0,6 % i 1890.

*Bernard* var et populært navn i USA i 1910-årene og 1920-årene.

|}

## Kjente personer med navnet
Personene i listen er ordnet kronologisk etter fødselsår.
* Bernhard av Menthon (923–1008), savoiesk munk og grunnlegger av klosteret i St. Bernhardspasset i Alpene
* Bernhard av Clairvaux (1090–1153), fransk abbed og grunnlegger av Cistercienserordenen
* Bernhard Herre (1812–1849), norsk forfatter, 
* Bernhard Riemann (1826–1866), tysk matematiker
* George Bernard Shaw (1856–1950), irsk dramatiker
* Bernard Herrmann (1911–1975), amerikansk komponist kjent for musikken til Alfred Hitchcocks filmer
* Bernhard Vigen (f 1975), norsk forfatter

## Navnedag
*Bernhard* har navnedag i flere land, oftest 20. august. Den norske navnedagen er .

## Se også
* Sanktbernhardshund

## Referanser


## Eksterne lenker
*
Syd Fields modell

**Syd Fields modell** er en modell som beskriver hvordan en figur i en film, bok eller skuespill er bygd opp.

Syd Field foreslår at man beskriver en figur med en indre del og en ytre del. Den indre delen er figurens personlighet, slik den har blitt til fra han/henne ble født til øyeblikket historien starter. Den ytre del er den delen av personligheten som publikum møter fra filmens/bokens/skuespillets start til slutt.

**Indre**
*Fra fødsel til nåtid (foreldre, skole etc.)
*Skaper personens personlighet
*Skriv en biografi

**Ytre**:

*Fra filmens/bokens/skuespillets start til slutt
*Viser figuren gjennom handling

Det ytre er du viser igjennom handling, klesstil, dialog etc.. Under det ytre deler Syd Field igjen opp i tre deler:

**[[Yrke]]**:

Hvor arbeider figuren hvis han arbeider? Bank? Murer? Vagabond? Hvis han arbeider med andre, hvordan er hans forhold til disse? Hva er hans forhold til sjefen? Er han sammen med kollegaer etter arbeidstid?

**Sosiale liv**:

Single, gift eller skilt? Gift med hvem? Hvordan er deres forhold? Mange venner eller få? Hvis han er singel, hvordan lever han?

**Privatliv**:

Hva gjør figuren når han er alene? Hvilke hobbyer har han? Har han kjæledyr?

Teorien er ofte nevnt i forbindelse med filmmanuskriptskrivning.

Både denne og Egris modell sikter til den såkalte psykologisk realistiske tradisjon, og avbilder komplette mennesker. Ønsker man å skrive et manuskript om et eventyr e.l. i en annen tradisjon, er ikke nødvendigvis de ovenstående teoriene velegnede.
Karoten

**Karoten**  (fra latin *carota*, *gulrot*) er et provitamin til vitamin A. Karoten er et rødt, gult eller oransjefarget pigment i stoffgruppen karotenoider, som finnes naturlig i planter, særlig i frukt, grønnsaker og bladverk. De ulike kildene til karotenet omtales ofte som **karotenoider** og brukes ofte som fargestoff i matvarer. Karoten gir beskyttelse mot mye lys og radikaler, og kan også fungere som aksesorisk pigment.

**β-karoten** (betakaroten) kan omdannes til (*Vitamin A*) og blir ofte, noe forenklet, kalt for A-vitamin. Ved inntak av betakaroten lagres fargestoffet i hudcellene hvor underhudsfettet farges gyllent.

Gulrot er en viktig kilde til karoten og vitamin A. Den typiske gulrotfargen skyldes en balanse mellom gule fargestoffer (a- og b-karoten) og rødlige fargestoffer (lykopen og andre). b-karoten er en byggestein for A-vitaminet, og gulrøtter er derfor viktige i kostholdet.

Det er en nær sammenheng mellom god fargeutvikling og innholdet av karoten. Høy jordtemperatur og tilstrekkelig med plantenæringsstoff er en forutsetning for at disse fargestoffene skal dannes. Derfor gir våt og kald jord eller kjølig sesong en lysere gulrot.

## Referanser
Regnbuen

:*For den sovjetiske filmen fra 1944, se [[Regnbuen (film)]]

*'Regnbuen*', også kalt *Buen'', var en restaurant med eget orkester og dansegulv i Klingenberggata 4 i Oslo som var i drift fra 1938 til 1983. 

Restaurant Røde Mølle hadde ligget på samme plassering tidligere, men ble revet under saneringen av Piperviken, Regnbuen videreførte tradisjonen til Røde Mølle og tivoli-strøket, og var Oslos største danseetablissement med plass til 700 gjester. 

Stedet har hatt flere eiere, deriblant Ragnar Fredriksen. Stedet var også over en viss tid eid og drevet av Hans Telle (1903–70), far til teaterinstruktør Catrine Telle, som også åpnet Restaurant Telle i umiddelbar tilknytning.

## Orkestere
Regnbuen ble kjent for sine jazzorkester. Første kapellmester var Kristian Hauger. Orkesteret ble etablert før lokalene var ferdig bygget, og dro i mellomtiden på en reklameturné for restauranten rundt om i landet. Da Regnbuen åpnet i 1938 var orkesteret på plass.

Musikerne fungerte også som NRKs radioorkester, med sendinger fra dansesalen. Orkesteret hadde 10 faste programmer i måneden. Øyvind Bergh, som senere skulle etablere kringkastingsorkesteret, var også fast i orkesteret. 

Den engelske vokalisten og cabaretartisten Diana Miller og hennes pianist Frank Still hadde ett års engasjement med Regnbueorkesteret fra 1939-40, men da krigen brøt ut ble pianisten fanget av tyskerne og sendt til en tysk fangeleir, mens Miller unnslapp og rømte til Sverige.

Saksofonisten og klarinettisten Yngvar Wang var sentral fra starten i 1938, og hans datter Sølvi Wang var kun ni år da hun debuterte som vokalist ved Regnbuen på 30-tallet. Yngvar Wang tok i 1941 over som kapellmester ved restauranten. Da tyskerne under andre verdenskrig i 1943 stengte restauranten, flyttet Wang orkesteret over til serveringsstedet Kongen ved Frognerkilen i Oslo.   

Guttorm Frølich var kapellmester da restauranten gjenåpnet etter krigen, og Karl Westby kom etter ham som kapellmester fra 1946 til 1956. Per Müller var fast vokalist ved restauranten fra 1959-65.

NRK fortsatte i noen år etter krigen å sende radio direkte fra Regnbuen. Da en halv time dansemusikk med Guttorm Frølichs orkester i 1947, og fra 1948 til 1950 med Karl Westbys orkester. Norgesmesterskapet i amatørdans ble avholdt her i 1947. Åse Wentzel kom fra sitt virke ved Hotel Viking og var fast vokalist 1965-73.  Den 11. mai 1960 gjestet Marlene Dietrich.

## Senere bruk av lokalene
Etter nedleggelsen av Regnbuen, ble lokalet den 17. august 1983 gjort om til den mer ungdommelige restauranten Casablanca. Samtidig ble nærliggende Gamle Tellefanten om til Rick's, og Telle nattklubb til Blue Moon. Casablanca ble drevet frem til den ble totalskadet av brann i 1986. 

Vinmonopolet hadde sin flaggskipforretning i lokalene 1988–99, som skulle legge fundamentet for utviklingen av de moderne polutsalgene. Senere har det lokalet huset Expert-butikk, McDonalds og Raadhuset Bar. 

## Se også
*Hammond-orgelet fra restauranten som nå står på Teknisk Museum

## Referanser


## Eksterne lenker
*Moteoppvisning på Regnbuen i 1941
Le Canard enchaîné

***Le Canard enchaîné*** er en fransk satirisk avis, stiftet i 1915. Avisen driver kritisk journalistikk og publiserer ofte kritiske artikler om politikk og økonomi. Lekkasjer fra den franske regjeringen blir ofte omtalt. Avisen har en sterk satirisk vinkling på de fleste artiklene, og budskapet blir i stor grad formidlet gjennom karikaturtegninger. 

Avisen kommer ut en gang i uken, på onsdager, og har et opplag på om lag 450&nbsp;000 (2006). På grunn av den satiriske fremstillingen, er det nødvendig med god kjennskap til både fransk språk, samfunn og politikk for å få særlig utbytte av *le Canard enchaîné*. 

## Historie
Avisen ble grunnlagt 10. september 1915 av Maurice Maréchal, Jeanne Maréchal og Henri-Paul Deyvaux-Gassier. Navnet hin spilte på Georges Clemenceaus avis. 

Clemenceau omdøpte sin avis *L'Homme libre* («det fri menneske») etter problemer med den statlige sensur til *L'Homme enchaîné* («det fastlenkede menneske»). Så kom man på *Le Canard enchaîné*, «den fastlenkede and». «Canard» (*and*) er i franske sjargong et uttrykk for *avis*. 

Både tidlig i sin historie – men også under krigen i Algerie – benyttet bladet seg av subtile parodier for å omgå sensuren, som for eksempel dementier. Noe dementeres - men leseren skjønner at det motsatte er ment. Avisen var pasifistisk, og for å unngå å komme ut med hvite felter ble synspunktet dementert som kraftige dementier.

Blant tidlige bidragsytere var kjente kunstnere som  Anatole France, Jean Galtier-Boissière, Paul Vaillant-Couturier, Raymond Radiguet, Tristan Bernard, Jean Cocteau, Pierre Mac Orlan, Lucien Descaves og Roland Dorgelès.

Bladet utkom ikke under Vichy-regimets Frankrike under annen verdenskrig. Pierre Brossolette sa: «Når man neste gang kan lese Le Canard enchainé, er krigen over for franskmennenes del». Avisen kom da ut på nytt den 6. september 1944, kort etter  frigjøringen av Paris. Da hadde grunnleggeren, Maurice Maréchal, vært død i to år. Hans enke, Jeanne Maréchal, overtok ledelsen.

Under Algeriekrigen forsvarte avisen Aljeries uavhengighetsbestrebelser. Flere utgaver ble stanset av sensuren i 1958. 

*Canard* har mange kilder fra anonyme informanter (og whistleblowers) i ministeriene, forvaltningen, hæren eller i forretningslivets sjefsetasjer.

## Referanser


## Eksterne lenker
*
Duncan Mackay

**Duncan Mackay** (født 2. juli 1950 i Leeds i Yorkshire) er en engelskfødt keyboardist som for øyeblikket er bosatt i Cape Town i Sør-Afrika. Han er blant annet kjent for sin deltakelse med Steve Harley & Cockney Rebel og som studiomusiker med Kate Bush, Alan Parsons Project og Camel.

## Biografi
Mackay ble født i Leeds og startet sin musikalske karriere på fiolin og fullførte senere akademiske studier på samme instrument før han flyttet til Port Elizabeth i Sør-Afrika på midten av 1960-tallet. I 1970 ble han invitert til å turnere både i Brasil og Sør-Afrika med medlemmer av Sergio Mendes Band. I denne tiden komponerte og spilte han også inn sitt første  soloutgivelse *«Chimera»* hjemme i Sør-Afrika. Tidlig på 1970-tallet etablerte Mackay et progressivt spillested i Johannesburg under navnet *Branch Office* og utviklet en særegen keyboardteknikk.

I 1973 ble han hørt av en representant for Phonogram Records, som inviterte Mackay tilbake til England for å bli med i trommeslager Ginger Bakers nye band. Derfra gikk han videre til bandet Colosseum II, med blant andre gitarist Gary Moore og Jon Hiseman. I 1975 ble han medlem av Steve Harley & Cockney Rebel hvor høydepunktet var singelen *«Make Me Smile (Come Up and See Me)»*, som endte som nummer én på listene i Storbritannia og Europa for øvrig. Videre bidro han på omfattende turnévirksomhet med bandet og ytterligere fire bestselgende utgivelser. I samme periode ga Mackay ut sitt andre soloalbum *«Score»*, som ble utgitt av EMI Records.

På resten av 1970-tallet fungerte Duncan Mackay som studiomusiker ved Abbey Road Studios, hvor han også spilte på de tre første albumene til Kate Bush og hvor det ene var hennes debutalbum *[[The Kick Inside]]* produsert av Pink Floyds David Gilmour med hitsingelen *«Wuthering Heights»*. Videre var han med på innspillingene av albumene *[[I Robot (album)|I Robot]]*, *[[Pyramid]]* og *[[Eve (The Alan Parsons Project-album)|Eve]]* fra Alan Parsons Project samt *[[Nude]]* og *[[The Single Factor]]* av Camel. 

Han arbeidet også med Budgie i samme periode, før han i 1978 komponerte og ga ut sitt tredje album *«Visa*. I 1979 ble han medlem av den britiske supergruppen 10cc og ut over 1980-tallet spilte han på flere av deres utgivelser og var med på alle turnéene. Mackay begynte i denne perioden også å produsere filmmusikk. I 1993 flyttet Duncan Mackay tilbake til Cape Town og hvor han begynte å jobbe innen tv–musikk. I 2003 gikk han sammen med vokalist og gitarist Greg McEwan for å stifte Re'union og er i senere tid opptatt med innspilling og turné med dette bandet.

## Egen diskografi
* *Chimera* (1974)
* *Score* (1976)
* *Visa* (1980)
* *A Picture of Sound* (1990)
* *Lockwood Mackay* (1997) (med Neil Lockwood)

## Referanser


## Eksterne lenker
* Duncan Mackay.com  – Mackays offisielle hjemmeside
ACT (plateselskap)

**ACT Music + Vision** er et tysk plateselskap som er mye brukt av skandinaviske jazzmusikere.

Det ble etablert som ACT Jazz and World-jazz 1992 i Hamburg av Siegfried Loch som tidligere ledet ACT Publishing Ltd. i London (1988–90) og Act Music and Vision i Berlin med Annette Humpe og Jim Rakete. I 2003 flyttet det til Feldafing ved  Starnberger See i  Oberbayern.

Selskapet har gitt ut over 250 plater, deriblant med artistene
Viktoria Tolstoy,
Jan Lundgren,
Lars Danielsson,
Esbjörn Svensson og
Paolo Fresu.
Det ble nominert til Grammy i 1992 for WDR Big Band sin utgivelse *Jazzpaña*, samt mottok den tyske jazzprisen Echo 2010 som *årets label*.

## Utgivelser med norske artister
*Sidsel Endresen & Bugge Wesseltoft, *Night Song* (1994)
*Sidsel Endresen & Bugge Wesseltoft, *Duplex Ride* (1998)
*Torbjørn Sunde, *Meridians* (1998)
*Geir Lysne Listening Ensemble, *Aurora Borealis – nordic lights* (ACT 9406-2, 2002)
*Geir Lysne Listening Ensemble, *Korall* (ACT 9236-2, 2003)
*Geir Lysne Listening Ensemble, *Boahjenásti* (ACT 9441-2, 2006)
*Norske Store Orkester, *Denada* (ACT SACD 9805-2, 2006)
*Viktoria Tolstoy, Rebekka Bakken, Sidsel Endresen, Ida Sand, *Magic nordic voices* (ACT 9718-2, 2007)
*Solveig Slettahjell, *Domestic songs* (2007)
*Geir Lysne Ensemble, *The Grieg Code* (2009)
*Helge Sunde ensemble Denada, *Finding Nymo* (2009)
*Frøy Aagre, *Cycle of silence* (2010)

## Referanser


## Eksterne lenker
*
Francis Monkman

**Francis Monkman** (født 9. juni 1949 i Hampstead, Camden  i London, død 12. mai 2023) var en engelsk musiker kjent fra bandene Curved Air og Sky og som studiomusiker for en rekke britiske band og artister. Han har også kjent for å ha komponert filmmusikk for blant annet til filmen *[[Gangsterkrigen|The Long Good Friday]]* fra 1980.

## Liv og virke
Hans musikalske utdannelse var som student ved Westminster School, hvor han studerte orgel og cembalo. Etter dette studerte han ved Royal College of Music og ble medlem av kammerorkesteret Academy of St Martin in the Fields. I mars 1970 grunnla han rockebandet Curved Air med flere av hans medstudenter og ga ut tre album som endte høyt oppe på de britiske albumlistene før bandet i oktober 1973 ble oppløst av indre stridigheter. Monkman gikk videre til Matching Mole og samarbeid med Robert Wyatt, før hans ulykke satte en stopper for videre arbeid.

På midten av 1970-tallet fungerte han som studiomusiker for flere kjente britiske band og artister som The Shadows, David Essex, Paul Nicholas, Kate Bush, Steve Harley, Al Stewart, Harvey Andrews og Alan Parsons Project blant flere. Han samarbeidet også med Phil Manzanera fra Roxy Music på gruppas album *Listen Now* og *K-Scope*, og turnerte som medlem av hans liveband 801 i august–september 1976 sammen med blant andre Brian Eno, Bill MacCormick og Simon Phillips.

Sammen med den australske gitaristen og komponisten John Williams stiftet han bandet Sky i 1978 sammen med veletablerte studiomusikere som Herbie Flowers, Tristan Fry og Kevin Peek. Gruppas første utgivelse fikk gullstatus og solgte senere til platina i 1979. Etter album nummer tre og er påfølgende omfattende verdensturné, samt en komposisjon av filmmusikk til *[[Gangsterkrigen|The Long Good Friday]]*, forlot Monkman bandet for å konsentrere seg om sin solokarriere.

To soloalbum ble gitt ut tidlig på 1980-tallet med *Energism* i 1980 og *Dweller On The Threshold* i 1981, hvor det sistnevnte ble gjestet av Camels Andrew Latimer på gitar. Som følge av dette gjestet Monkman på Camels neste album *[[The Single Factor]]* i januar/februar 1982. Hans musikalske karriere fortsatte han med fremføring og innspilling av klassisk musikk fra midten av 1980-tallet og utover 1990-tallet, og i 1999 ga han ut albumet *21st Century Blues*.

## Referanser


## Eksterne lenker
* 
* 
*  Vinylvulture.co.uk – Biografi og intervju med Francis Monkman
Shanti

**Shanti** kan referere til:

* «Shanti Devi», hindi for fredens gudinne, navnet på skonnerten som forfatteren Axel Jensen bodde i og eide sammen med sin indiske kone Pratibha frem til 1990.
* Sjanti, arbeidssang på seilskutene.
Egris modell

**Egris modell** er en modell som beskriver hvordan en rollefigur i en film, bok eller skuespill er bygd opp. Modellen har fått sitt navn etter Lajos Egri, som i 1942 utga boken *The Art of Dramatic Writing*. Boken har senere kommet i en rekke opplag.

Egri deler figurene inn i tre dimensjoner, nemlig fysiologi, sosiologi og psykologi. Innenfor hver dimensjon er det en rekke spørsmål man må besvare for å finne ut av personens personlighet. Han tar utgangspunkt i at figurens fysikk har mye å si for hans personlighet. Hvis han f.eks. er overvektig har han et spesielt forhold til mat, mosjon, badevekter osv..

**Fysiologi:**
#Kjønn
#Alder
#Høyde og vekt
#Farge på hår, øyne og hud
#Utseende: vakker/ikke så vakker, overvektig/tynn, renslig/urenslig. Beskriv ansiktet
#Kroppen
#Bygningsfeil: misdannelser, abnormaliteter, fødselsmerker, sykdommer
#Arvelighet

**Sosiologi:**
#Klasse i samfunnet: lav, middel, overklasse
#Arbeid: hva slags arbeid, antall timer, inntekt, arbeidsbetingelser
#Utdannelse: hvor mye, hvilke skoler, karakterer, yndlingsfag, hatfag, innlæringsevne
#Familielivet: Foreldrenes liv, inntekt, foreldreløs, skilsmissebarn, foreldres vaner, foreldres modenhet, foreldres lyter og mangler, figurens ekteskapelig stilling.
#Religion
#Rase og nasjonalitet
#Plass i samfunnet: status blant venner/klubber/sport
#Politisk tilknytning
#Hobbyer. Bøker, aviser, blader, TV-program.

**Psykologi:**
#Seksualliv
#Personlige mål, ambisjoner
#Frustrasjoner og skuffelser
#Temperament: hissig, avslappet, pessimistisk, optimistisk
#Livssyn: religiøs, krigersk
#Komplekser: tvangstanker, hemninger, overtro, fobier
#Utadvendt / innadvendt
#Evner: språk, talenter
#Kvaliteter: fantasi, dømmekraft, smak, holdning
#Intelligens

Teorien er ofte nevn i forbindelse med filmmanuskriptskrivning.

Både denne og Syd Fields modell sikter til den såkalte psykologisk realistiske tradisjon, og avbilder komplette mennesker. Ønsker man å skrive et manuskript om et eventyr e.l. i en annen tradisjon så er ikke nødvendigvis de ovenstående teoriene velegnende.

## Referanser
Archplot

**Archplot** er klassisk dramaturgi, og er en av de tre modellene for filmmanuskriptskrivning. De to andre er miniplot og antiplot.

Eksempler på archplot-filmer:
**[[Panserkrysseren Potemkin]]* (USSR, 1925)
**[[M (film)|M]]* (Tyskland, 1931)
**[[Citizine Kane]]* (USA, 1941)
**[[De syv samuraier]]* (Japan, 1954)
**[[Det syvende innseglet]]* (Sverige, 1957)
**[[2001 (film)|2001]]* (USA, 1968)
*''Ju Dou11 (Kina, 1990)
*De fleste Hollywood-filmer, nye som gamle.
Frya

**Frya** kan vise til:

* Frya (sted) – ei bygd i Sør-Fron, Innlandet
* Frya (elv) – ei elv i Innlandet
Heckelfon

**Heckelfon** er et musikkinstrument i treblåserfamilien, funnet opp av Wilhelm Heckel i 1904.

Heckelfonen spilles med dobbelt rørblad-munnstykke og er en tenor-variant av oboen, klingende en oktav dypere enn denne. Teknikk og fingring er den samme som for oboen, men heckelfonen noteres som transponerende instrument i G-nøkkel, klingende en oktav dypere enn notert. Registeret spenner fra A til minst e2. Klokkestykket er kuleformet, som på et engelsk horn.

Heckelfonen ble aldri veldig populært, og er i dag et lite brukt instrument. Den første til å ta i bruk heckelfonen var Richard Strauss i hans opera Salome i 1905. Senere brukte han den også i Elektra og Alpesymfonien, samt andre verk. Andre komponister som har brukt heckelfon, er Hans Werner Henze og Wolfgang Rihm.

Av kammermusikk kan Hindemiths *Trio* for heckelfon, bratsj, og piano, Op. 47 fra 1928 nevnes. Denne trioen spilles i dag gjerne med saksofon istedenfor heckelfon. 

Det ble også laget to varianter av pikkoloheckelfon i E og F, klingende henholdsvis en liten ters og en kvart over notert tone.
Frya (elv)

**Frya** er ei elv i Innlandet fylke. Den kommer fra Furusjøen (852 moh.) på grensen mellom Nord-Fron og Sel kommuner, og har et nedbørfelt på .

Fra Furusjøen renner Frya rolig mot sørøst, gjennom den brede og skogkledte Frydalen. Den får tilløp fra flere sideelver fra Rondane i nord, hvorav den største er Eldå. Elva snur i mere sørlig retning omtrent der den møter kommunegrensa mellom Sør-Fron og Ringebu, som følger elva helt til utløpet i Lågen. Nedenfor Furusætra blir dalen trang, og elva løper i et elvegjel.

Samløpet med Gudbrandsdalslågen er preget av Fryas store vifte, og de akkumulerte massene er så store at Lågens elveløp er presset helt over til vestsiden av Gudbrandsdalen. I den nedre del av dalen, på østsiden, ligger jordbruksbygda Venabygd.

Frya ble varig vernet mot kraftutbygging gjennom verneplan II for vassdrag.

## Referanser
Lam Ching Ying

**Lam Ching-ying** (født 27. desember 1952 i Hongkong, død 8. november 1997 i Hongkong) var en kinesisk filmskuespiller som opptrådte i flere actionfilmer. Han ble fremfor alt kjent for roller der han var en vampyrjagende taoist-prest. Denne rollefiguren skulle bli hans varemerke.

## Filmografi i utvalg
* *[[Mr. Vampire]]* (1985)
* *[[Winners and Sinners 4]]* (1985)
**[[Winners and Sinners 3]]* (1985)
* *[[Winners and Sinners]]* (1983) 
* *[[The Prodigal Son (1981)|The Prodigal Son]]* (1981)
* *[[Enter the Dragon]]* (1973) 
* *[[Fist of Fury]]* (1972)  
* *[[The Big Boss]]* (1971)

## Referanser


## Eksterne lenker
*
Correio da Manhã

***Correio da Manhã*** (norsk: *Morgenposten*) er en stor tabloid portugisisk dagsavis som utgis i Lisboa. Den ble etablert i 1979 og utgis av Cofinagruppens publikasjonsgren. Den anses som landets mest leste allmenne dagsavis.

## Eksterne lenker
* ''Correio da Manhã'' online
Lemoniidae

* *[[Lemonia]]*
* *[[Sabalia]]*

**Lemoniidae** er en gruppe av sommerfugler som tilhører overfamilien spinnere (Bombycoidea). Det er beskrevet rundt 40 arter, men gruppen trenger en revisjon, det er mulig at noen av de beskrevne artene bare er å regne som underarter. De finnes bare i den gamle verden. Én art, *Lemonia dumi*, finnes nord til Sverige men ikke i Norge. Nyere fylogenetiske undersøkelser tyder på at Lemoniidae bør regnes som en undergruppe av tempelspinnere (Brahmaeidae).

## Utseende
Stor sett middelsstore (vingespenn 35 – 60&nbsp;mm), brunaktige eller gulaktige sommerfugler, ligner sterkt på ekte spinnere (Lasiocampidae), som de imidlertid ikke er i nær slekt med. Vingene har gjerne lyse tverrbånd, ellers har de få fargetegninger. **Kroppen** er kraftig, langt, men forholdsvis glissent hårete. **Hodet** er temmelig lite, munndelene er tilbakedannet hos de voksne som hos de fleste spinnere. **Antennene** er fjærformede hos begge kjønn. **Forvingene** er store og avrundet trekantede, **bakvingene** avrundede og forholdsvis små. **Beina** er korte og kraftige, særlig er frambeinas legger (tibiae) påfallende forkortet. Frambeina er utstyrt med ett par meget kraftige klør. **Larvene** er mørke og korthårete. Artene av den afrikanske slekten *Sabalia* er ganske slankbygde med raletivt store, runde vinger.

## Levevis
Larvene lever helst på planter i kurvplantefamilien, for eksempel løvetann (*Taraxacum*). De er avhengige av varme, solåpne steder, bestandene av *Lemonia dumi* ved Østersjøen i Sverige er delvis truet av gjengroing. Hannene flyr i solskinn om dagen, hunnene sitter mest i ro og sender ut feromoner.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien **Lemoniidae**
************* Slekten *Lemonia* Hübner, 1820 – ca. 32 arter, den palearktiske sone
************** *Lemonia dumi* (Linnaeus, 1761) – Mellom-Europa nord til det sørlige Sverige
************** *Lemonia taraxaci* (Denis & Schiffermüller, 1775) – Sør-Europa, en bestand finnes nær St. Petersburg
************* Slekten *Sabalia* – 9 arter, Afrika

## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lemonia_dumi.html

## Eksterne lenker
*